“ทองไทย” ร่วงแรง 250 บ. รับตรุษจีน บาทแข็งช่วยกด ฉุดทองคำแท่งหลุดระดับ 26,000 บ.
"ทองไทย" ร่วงแรง 250 บ. รับตรุษจีน บาทแข็งช่วยกด ฉุดทองคำแท่งหลุดระดับ 26,000 บ.
"ทองไทย" ร่วงแรง 250 บ. รับตรุษจีน บาทแข็งช่วยกด ฉุดทองคำแท่งหลุดระดับ 26,000 บ.
12 ก.พ. 2564

สมาคมค้าทองคำ รายงานราคาทอง (96.5%) เปิดตลาด (12 ก.พ.64) เมื่อเวลา 09.32 น.ที่ผ่านมา ราคาปรับลงแรง 250 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่มีการประกาศราคาทั้งหมด 2 รอบ รวมราคาปรับเพิ่มขึ้น 50 บาท
ทั้งนี้ ราคาทองคําในประเทศเปิดตลาดวันตรุษจีนปรับลดลงแรง 250 บาท ส่งผลให้ราคาซื้อขายทองคำแท่งหลุดระดับ 26,000 บาท ในขณะที่เงินบาทแข็งโป๊กบริเวณ 29.87 บาท เป็นอีกปัจจัยกดดันต่อทองในประเทศปรับลดลงมากดังกล่าว
โดยราคาทองคำแท่งวันนี้ รับซื้ออยู่ที่บาทละ 25,750.00 บาท ขายออกที่ราคาบาทละ 25,850.00 บาท
ทองรูปพรรณ รับซื้ออยู่ที่ราคาบาทละ 25,286.88 บาท ขายออกที่บาทละ 26,350.00 บาท
ราคาทองคำ Spot เช้านี้ลดลงสู่บริเวณ 1,822 ดอลลาร์ หลังจากปิดตลาดเมื่อคืนที่ผ่านมาร่วงแรง 15.9 ดอลลาร์ สู่ระดับ 1,826.8 ดอลลาร์ เนื่องมาจากได้รับแรงกดดันจากการพุ่งขึ้นของอัตราผลตอบแทนพันธบัตรสหรัฐ และจากแรงเทขายทำกำไรหลังจากราคาทองคำปรับตัวขึ้นติดต่อกัน 4 วันทำการก่อนหน้านี้